ddrg/super_eurlex huggingface dataset:
9.

opfordrer Kommissionen til: a) at fremme sikkerhed og sundhed på arbejdspladsen ved at tage passende skridt til at foretage ændringer i arbejdslivet b) at sikre et bedre samarbejde med og mellem de forskellige organisationer og udvalg, som f.eks. Det Rådgivende Udvalg for Sikkerhed og Sundhed på Arbejdspladsen, Udvalget af Arbejdstilsynschefer, Det Europæiske Arbejdsmiljøagentur og Det Europæiske Institut til Forbedring af Leve- og Arbejdsvilkår og at tage hensyn til de oplysninger, disse organisationer fremkommer med, og disse udvalgs synspunkter ved udformningen af nye politikker og lovgivning på dette område c) fortsat at overvåge og støtte gennemførelsen af lovgivningen i alle medlemsstaterne d) i samarbejde med Det Rådgivende Udvalg for Sikkerhed og Sundhed på Arbejdspladsen og arbejdsmarkedets parter at udarbejde vejledninger for anvendelse af direktiverne, især med henblik på SMV'erne e) at forbedre koordineringen med andre fællesskabspolitikker, navnlig vedrørende fremstilling og markedsføring af arbejdsudstyr og kemikalier og vedrørende folkesundhed, uddannelse og bekæmpelse af forskelsbehandling f) at tilskynde til udveksling af synspunkter og erfaringer vedrørende de nationale strategier i Det Rådgivende Udvalg for Sikkerhed og Sundhed på Arbejdspladsen g) gennem støtte til Det Rådgivende Udvalg for Sikkerhed og Sundhed på Arbejdspladsen at forbedre gennemførelsen af artikel 7 i Rådets direktiv 89/391/EØF af 12. juni 1989 om iværksættelse af foranstaltninger til forbedring af arbejdstagernes sikkerhed og sundhed under arbejdet (1) hvad angår kvalitet, dækning og adgang til forebyggelsestjenester h) at udarbejde fælles metoder til evaluering af direktiverne om sundhed og sikkerhed på arbejdspladsen i tæt samarbejde med Det Rådgivende Udvalg for Sikkerhed og Sundhed på Arbejdspladsen og øge indsatsen for yderligere at forbedre og forenkle de administrative og lovgivningsmæssige rammer, idet der tages hensyn til det mål, som Det Europæiske Råd drøftede på mødet i Bruxelles den 8. og 9. marts 2007, og Kommissionens arbejde med at reducere de administrative byrder, uden dermed at forringe det nuværende beskyttelsesniveau, og der lægges passende vægt på mikrofirmaers behov i forbindelse med denne lovgivnings gennemførelse i) at sikre, at ny lovgivning, der fremlægges under denne strategi, overholder principperne for bedre regulering understreget af Det Europæiske Råd i Bruxelles den 8. og 9. marts 2007, og således følges op af en effektiv konsekvensanalyse, hvor det er relevant j) i samarbejde med Det Rådgivende Udvalg for Sikkerhed og Sundhed på Arbejdspladsen at undersøge vilkårene for samarbejde mellem arbejdsgivere, når der på en og samme arbejdsplads findes flere niveauer af underentrepriser k) at samarbejde med lovgivningsmyndighederne om etablering af et passende europæisk statistisk system for sikkerhed og sundhed på arbejdspladsen, som tager hensyn til de forskellige nationale systemer og undgår at pålægge yderligere administrative byrder,
h)

at udnytte programmet for livslang læring og relevante nationale ordninger til at fremme mobiliteten for alle befolkningsgrupper — navnlig unge under uddannelse og undervisere — så de får mulighed for at forbedre deres sprogkundskaber, samt initiativer som f.eks. det europæiske kvalitetsmærke for sprog til udvikling af lærings- og undervisningsmaterialer for sprog.
16.

OPFORDRER Kommissionen og medlemsstaterne til inden for rammerne af deres respektive kompetencer at gøre alt, hvad de kan for effektivt at bekæmpe varemærkeforfalskning og piratkopiering, herunder navnlig: — at forelægge en toldplan for bekæmpelse af varemærkeforfalskning for årene 2009-2012, der prioriterer udveksling af oplysninger gennem fuld udnyttelse af de elektroniske systemer, udvikling af samarbejdet mellem de berørte myndigheder, navnlig ved grænsen, herunder først og fremmest toldmyndighederne, samt med rettighedshaverne; at udarbejde en oversigt over den lovgivning, der gælder på toldområdet, og vurdere, hvilke forbedringer der skal gennemføres i lovgivningen for bedre at bekæmpe de former for varemærkeforfalskning, der er farlige for forbrugerne, og skabe bevidsthed om de farer, som dette fænomen indebærer — at etablere et net for hurtig udveksling af oplysninger om varemærkeforfalskede varer og tjenesteydelser, især gennem en styrkelse af det administrative grænseoverskridende samarbejde på grundlag af nationale kontaktpunkter og moderne redskaber for udveksling af oplysninger — at fremme koordinationen mellem de institutioner, der er involveret i bekæmpelse af varemærkeforfalskning og piratkopiering, især gennem udveksling af god praksis mellem de nationale administrationer — at undersøge effektiviteten af lovgivningen med henblik på håndhævelse af intellektuelle ejendomsrettigheder — at forelægge relevante forslag til fremme af partnerskaber mellem den offentlige og den private sektor med henblik på at bekæmpe varemærkeforfalskning og piratkopiering, anbefale god praksis navnlig for salg via internettet og fremme samarbejdet mellem fagfolk — at styrke beskyttelsen af intellektuelle ejendomsrettigheder på internationalt plan; at fremme integreringen af foranstaltninger vedrørende disse rettigheder i de bilaterale og multilaterale aftaler, der indgås af Den Europæiske Union under hensyn til gældende fællesskabsret, og bidrage til overholdelsen af disse foranstaltninger; at deltage aktivt i forhandlingerne med henblik på indgåelse af en multilateral handelsaftale til bekæmpelse af varemærkeforfalskning, især ved at tilstræbe, at der til sin tid oprettes en operationel gruppe (»task force«) med den opgave at følge gennemførelsen af aftalen; at fremme dette spørgsmål i dialogen mellem Den Europæiske Union og tredjelande og inden for rammerne af samarbejdsaktioner med tredjelande.
DA Den Europæiske Unions Tidende C 159/1

Bekendtgørelse til de personer, enheder og organer, som Rådet har opført på den liste over personer, enheder og organer, som artikel 7, stk. 2, i Rådets forordning (EF) nr. 423/2007 finder anvendelse på (bilag V)

(2008/C 159/01)

Følgende oplysninger bekendtgøres hermed for de personer, enheder og organer, der er anført i bilaget til Rådets afgørelse 2008/475/EF af 23. juni 2008 (1).

Rådet for Den Europæiske Union har fastslået, at de personer, enheder og organer, der er anført på ovennævnte liste, opfylder kriterierne i artikel 7, stk. 2, i Rådets forordning (EF) nr. 423/2007 af 19. april 2007 om restriktive foranstaltninger over for Iran (2), og de er derfor ved ovennævnte afgørelse blevet opført i bilag V til denne forordning. Forordningen fastsætter, at alle midler, andre finansielle aktiver og økonomiske ressourcer, der tilhører de berørte personer, enheder eller organer, indefryses, og at der hverken direkte eller indirekte må stilles pengemidler, andre finansielle aktiver og økonomiske ressourcer til rådighed for dem.

Disse personer, enheder og organer gøres opmærksom på muligheden for at indgive en anmodning til de kompetente myndigheder i den eller de relevante medlemsstater, jf. de websteder, der er anført i forordningens bilag III, med henblik på at opnå tilladelse til at anvende indefrosne midler i forbindelse med vitale behov eller specifikke betalinger (jf. artikel 8, 9 og 10 i forordningen).

De berørte personer, enheder eller organer kan til Rådet indgive en anmodning med tilhørende dokumentation til Rådet om, at afgørelsen om at opføre dem på ovennævnte liste tages op til fornyet overvejelse.

Alle sådanne anmodninger stiles til følgende adresse:

Rådet for Den Europæiske Union Generalsekretariatet Rue de la Loi 175 B-1048 Bruxelles

Der gøres ligeledes opmærksom på, at hver enkelt berørt person, enhed eller organ har mulighed for at indbringe Rådets afgørelse for De Europæiske Fællesskabers Ret i Første Instans på de betingelser, der er fastsat i artikel 230, stk. 4 og 5, i traktaten om oprettelse af Det Europæiske Fællesskab.

(1) EUT L 163 af 24.6.2008.

(2) EUT L 103 af 20.4.2007, s. 1. Forordning senest ændret ved forordning (EF) nr. 618/2007 (EUT L 143 af 6.6.2007, s. 1).
7.

At fremlægge en helhedsorienteret strategi for net- og informationssikkerhed, herunder (1) forslag til et styrket og fleksibelt mandat for ENISA såvel som et forstærket tilsyn fra medlemsstaternes og Kommissionens side
1)

at fortsætte med at styrke og udvikle samarbejdet mellem toldmyndighederne og andre kompetente myndigheder samt med EU- og EF-agenturer og -organer for at sikre en bedre beskyttelse af borgerne i EU, samfundet og økonomien mod trusler fra grænseoverskridende kriminalitet ved hjælp af en ny og opdateret strategi. Samarbejdet bør baseres på, men ikke begrænses til, følgende mål: a) at overveje nye former for samarbejde og nye efterforskningsteknikker for at beskytte borgerne i EU og økonomien, b) at indlede den praktiske gennemførelse af disse nye samarbejdsformer og fortsat videreudvikle eksisterende former for samarbejde, f.eks. ved at forbedre det operative samarbejde, gøre toldmyndighederne så effektive som muligt ved EU's ydre grænser, vedtage en institutionel strategi baseret på samarbejde mellem toldvæsen, politi og andre relevante myndigheder for at sikre synergi, samt videreudvikle relevante it-systemer, og c) at forbedre de nuværende samarbejdsprocesser og gøre dem mere fleksible for at nå frem til en effektiv tilgang til bekæmpelse af grænseoverskridende organiseret kriminalitet og beslaglæggelse af ulovlige varer i hele EU,
16.

SOM UNDERSTREGER, hvor vigtigt det er at beskytte de intellektuelle ejendomsrettigheder, som er et afgørende element for at fremme kulturen og dens mangfoldighed samt for at få det fulde udbytte af forskning, innovation og europæiske virksomheders kreative aktiviteter, navnlig små og mellemstore virksomheder, med henblik på at støtte væksten og beskæftigelsen i Den Europæiske Union og gøre EU mere konkurrencedygtigt på verdensplan,
iii)

bør indbyde et begrænset antal deltagere til mødet og søge at sikre en afbalanceret deltagelse af repræsentanter for EU's offentlige myndigheder på den ene side og repræsentanter for sportsbevægelsen på den anden side
16.

BEMÆRKER, at klimaændringerne har alvorlige følger for både samfund og økonomi såvel som for naturlige og forvaltede økosystemer, ERKENDER, at GMES er et vigtigt europæisk bidrag til den globale indsats for at forstå klimaændringer og for både at kontrollere og modvirke deres virkninger, og UNDERSTREGER, at realiseringen af en decideret GMES-klimatjeneste bør supplere og interagere med andre eksisterende tjenester og aktiviteter for at imødegå denne udfordring,
1)

at udforme en strategi for det fremtidige samarbejde om håndhævelse af toldlovgivningen for at fastlægge, hvilke foranstaltninger der skal træffes for at fremme toldsamarbejdet og samarbejdet med andre retshåndhævende myndigheder yderligere samt styrke toldmyndighedernes rolle som den førende myndighed for kontrol med varebevægelser inden for området med frihed, sikkerhed og retfærdighed, med det formål at opnå en mere effektiv beskyttelse af EU's borgere, deres liv og sundhed og beskytte EU's økonomi mod smugling, svig og andre trusler som følge af eksistensen af organiseret kriminalitet og dennes aktiviteter, baseret på følgende mål: a) at videreudvikle en specifik tilgang til toldsamarbejdet inden for retshåndhævelse, så toldmyndighederne i EU kan bekæmpe kriminalitet mere effektivt og umiddelbart skride ind over for nye trusler b) at udforske alle — juridiske, tekniske eller operationelle — muligheder for at konsolidere toldmyndighedernes bidrag til bekæmpelse af organiseret kriminalitet og videreudvikle de eksisterende foranstaltninger, herunder ved at kortlægge behovet for en mere koordineret og effektiv fælles indsats, der iværksættes og udføres af toldmyndighederne i EU, med henblik på at bekæmpe alle aspekter af grænseoverskridende og tværnational kriminel aktivitet c) at fremme større brug af systemer til udveksling af oplysninger mellem toldmyndighederne og overveje yderligere udviklingstiltag, som kan gøre det muligt for toldmyndighederne at reagere mere effektivt i forbindelse med bekæmpelsen af grænseoverskridende organiseret kriminalitet d) at udvikle en fælles tilgang til uddannelse blandt toldmyndighederne samt mellem toldmyndighederne og andre retshåndhævende myndigheder med henblik på at fremme deres effektivitet til at bekæmpe organiseret kriminalitet, hvor dette er nødvendigt, og navnlig inden for efterforskning og operationelt samarbejde e) at udvikle en mere sammenhængende tilgang på EU-plan til at støtte toldmyndighedernes aktiviteter i forbindelse med bekæmpelse af kriminalitet (hvad angår relevante metoder, udstyr og teknologi) og om nødvendigt foreslå lovgivning f) at tage praktiske skridt til at gennemføre disse nye samarbejdsforanstaltninger med henblik på at forbedre det operationelle samarbejde og sikre effektiv deltagelse ved EU's ydre grænser samt overveje yderligere støtte til at organisere fælles toldaktioner, udforme trusselsvurderinger eller gennemføre flerårige initiativer g) at forbedre toldmyndighedernes input til arbejdet i Den Stående Komité for det Operationelle Samarbejde om den Indre Sikkerhed (COSI) for at maksimere deres bidrag til bekæmpelse af organiseret kriminalitet og beskyttelse af EU-borgernes sundhed og sikkerhed h) at fremme offentlighedens tillid til toldmyndighederne ved at fremvise håndgribelige resultater opnået gennem toldsamarbejde og øge opmærksomheden omkring toldmyndighedernes betydning i forbindelse med retshåndhævelse
Berigtigelse til Rådets resolution vedrørende en ajourført håndbog med henstillinger for det internationale politisamarbejde og foranstaltninger med henblik på forebyggelse og bekæmpelse af vold og uroligheder i forbindelse med fodboldkampe med international dimension, som mindst en medlemsstat deltager i (»EU's fodboldhåndbog«)

( Den Europæiske Unions Tidende C 444 af 29. november 2016 )

(2017/C 79/06)

På side 13 læses punkt 3.14a » Bilaterale aftaler « således:

»3.14a. Bilaterale aftaler

Det anbefales kraftigt, at de lande, der deltager i begivenheden, på et tidligt tidspunkt i forberedelserne indgår en bilateral aftale med værtslandets myndigheder, der fastlægger foranstaltningerne vedrørende informationsudveksling, indsættelse af besøgende politidelegationer og andre forhold vedrørende politisamarbejdet i forbindelse med begivenheden. Disse bilaterale aftaler kan også omfatte områder inden for statsligt og retligt samarbejde. En skabelon til en bilateral aftale vil blive udarbejdet. Den vil omfatte en liste over de spørgsmål, der bør overvejes og aftales mellem de to parter. Skabelonen vil ikke være en standardaftale, men snarere en hjælp i forbindelse med bilaterale forhandlinger.«
1.

Medlemsstaterne og Europa-Kommissionen bør øge indsatsen for at overvinde de eksisterende hindringer for unges adgang til mobilitet. Adgangen til mobilitetsprogrammer bør forenkles og tilpasses bedre til unges forskellige behov. Der bør gives oplysninger og vejledning for at øge kendskabet til mulighederne for mobilitet.
DA Den Europæiske Unions Tidende C 18/1

RÅDETS RESOLUTION VEDRØRENDE EN MODEL TIL EN AFTALE OM OPRETTELSE AF ET FÆLLES EFTERFORSKNINGSHOLD

(2017/C 18/01)

RÅDET FOR DEN EUROPÆISKE UNION,

SOM HENVISER TIL artikel 13 i konventionen af 29. maj 2000 om gensidig retshjælp i straffesager mellem Den Europæiske Unions medlemsstater (1) (i det følgende benævnt »konventionen«) og til Rådets rammeafgørelse af 13. juni 2002 om fælles efterforskningshold (2) i det følgende benævnt »rammeafgørelsen«),

SOM HENVISER TIL Rådets resolution 2010/C-70/01 af 26. februar 2010 vedrørende en model til en aftale om oprettelse af et fælles efterforskningshold (3).

SOM ER KLAR OVER, at der er blevet oprettet et betydeligt antal fælles efterforskningshold siden 2010 mellem et stigende antal medlemsstater, og at modellen til en aftale om fælles efterforskningshold i den forbindelse bliver brugt i vid udstrækning af aktørerne og anses for at lette oprettelsen af fælles efterforskningshold, eftersom den udgør en fleksibel ramme, der muliggør samarbejde på trods af forskelle i de nationale lovgivninger,

SOM ER OVERBEVIST OM, at der på grundlag af bedste praksis, som bygger på de seneste praktiske erfaringer med oprettelse og drift af et stadigt stigende antal fælles efterforskningshold, er plads til at forenkle den nuværende aftalemodel og fremskynde oprettelsesprocessen,

SOM MINDER OM konklusionerne fra det netværk af eksperter vedrørende fælles efterforskningshold, der blev oprettet i 2005, navnlig konklusionerne fra dets 9., 10., 11. og 12. årlige møde,

SOM ER OVERBEVIST OM, at aftalemodellen på grundlag af de seneste års erfaringer med tredjelandes deltagelse i fælles efterforskningshold også bør gøre det muligt at oprette fælles efterforskningshold med lande uden for EU på grundlag af relevante internationale instrumenter,

SOM i overensstemmelse med artikel 5, stk. 1, i forordning (EU) 2016/794 af 11. maj 2016 (Europolforordningen) (4) TAGER HENSYN TIL behovet for, at betingelserne vedrørende Europolansattes deltagelse i et fælles efterforskningshold præciseres i aftalemodellen,

TILSKYNDER medlemsstaternes kompetente myndigheder, der sammen med de kompetente myndigheder i andre medlemsstater ønsker at oprette et fælles efterforskningshold i overensstemmelse med bestemmelserne i rammeafgørelsen og konventionen eller med lande uden for EU på grundlag af relevante internationale instrumenter, TIL i givet fald at anvende den aftalemodel, der findes i bilaget til denne resolution, med henblik på at aftale de nærmere retningslinjer for oprettelsen af det fælles efterforskningshold.

(1) EFT C 197 af 12.7.2000, s. 3.

(2) EFT L 162 af 20.6.2002, s. 1.

(3) EUT C 70 af 19.3.2010, s. 1.

(4) EUT L 135 af 24.5.2016, s. 53.
7.

Det skal undersøges til bunds, om uddannelse potentielt kan bidrage til at opnå et klimaneutralt og grønt Europa. Uddannelse er absolut nødvendig for at sikre viden, færdigheder og kompetencer og for at fremme de værdier og den motivation, der er afgørende for en retfærdig og rimelig social omstilling. En europæisk indsats for et grønt Europa, der bygger på Rådets henstilling om nøglekompetencer for livslang læring og Rådets henstilling om fremme af fælles værdier, skal omfatte alle uddannelsesniveauer og -former i alle livets faser, så der kan iværksættes aktiviteter på lokalt og regionalt plan og i samarbejde med civilsamfundet med henblik på at fremme gennemførelsen af de relevante FN-mål for bæredygtig udvikling
—

støtte gruppen på højt plan i overvejelserne om behovet for en eventuel revision af mandaterne for arbejdsgrupperne under strategirammen, som foretages af Kommissionen og medlemsstaterne i fællesskab, samtidig med at Kommissionens beføjelser til at definere og revidere disse mandater respekteres
95/357/EF: Erklæring fra Europa-Parlamentet, Rådet og Kommissionen om indbyrdes tilnærmelse af medlemsstaternes lovgivning om elevatorer



EF-Tidende nr. L 213 af 07/09/1995 s. 0032 - 0032

EF-Tidende nr. L 213 af 07/09/1995 s. 0032 - 0032



ERKLÆRING fra Europa-Parlamentet, Rådet og Kommissionen Hvad angår handicappedes adgang til elevatorstole, opfordrer Europa-Parlamentet, Rådet og Kommissionen medlemsstaterne til at træffe alle hensigtsmæssige nationale foranstaltninger til at sikre, at handicappede, herunder bevægelseshæmmede i kørestol, kan få adgang til alle etager i bygninger og anlæg. De henstiller, at der i alle nye ejendomme forudses mindst en elevator, hvortil bevægelseshæmmede i kørestol kan få adgang. Denne elevator skal opfylde alle krav til en sådan brug (dimensioner, betjeningsanordningernes placering osv.).
Erklæring fra Rådet



EF-Tidende nr. C 183 af 30/06/2000 s. 0001 - 0001



Erklæring fra Rådet (2000/C 183/02) "Forordning (EF) nr. 1346/2000(1) er ikke til hinder for, at en medlemsstat indgår aftaler med tredjelande, som omfatter samme sagsområder som denne forordning, såfremt sådanne aftaler ikke berører denne forordning." (1) EFT L 160 af 30.6.2000, s. 1.
Erklæring fra Rådet om forbindelserne mellem Europol og tredjelande og organisationer, der ikke er tilknyttet Den Europæiske Union

Rådet anerkender vigtigheden af hurtigt at opbygge formelle forbindelser mellem Europol og tredjelande og organisationer, der ikke er tilknyttet Den Europæiske Union.

I overensstemmelse med artikel 3, stk. 3, sammenholdt med artikel 2, stk. 2, i Rådets retsakt af 12. marts 1999 om fastsættelse af regler for Europols videregivelse af personoplysninger til tredjelande og eksterne organisationer, skal Rådet tage hensyn til lovgivningen og den administrative praksis på databeskyttelsesområdet i de relevante tredjelande og organisationer, der ikke er tilknyttet Den Europæiske Union, når det træffer afgørelse om at bemyndige Europols direktør til at indlede formelle forhandlinger med disse tredjelande og organisationer, der ikke er tilknyttet Den Europæiske Union, om aftaler om Europols videregivelse af personoplysninger.

For at gøre det muligt for Rådet behørigt at tage stilling til, om der er noget til hinder for at indlede sådanne forhandlinger i relation til de tredjelande og organisationer, der ikke er tilknyttet Den Europæiske Union, der er nævnt i artikel 2, stk. 1, i Rådets afgørelse af 27. marts 2000, henstiller det til Europol at udarbejde rapporter til forelæggelse for Rådet om lovgivningen og den administrative praksis på databeskyttelsesområdet i disse tredjelande og organisationer, der ikke er tilknyttet Den Europæiske Union.

Rådet opfordrer Kommissionen til at bistå med udarbejdelsen af disse rapporter ved at stille alle relevante oplysninger, den er i besiddelse af, til rådighed.
Rådets erklæring om prioriteringen af tredjelande og organisationer, der ikke er tilknyttet Den Europæiske Union



EF-Tidende nr. 106 af 13/04/2000 s. 0004 - 0004



Rådets erklæring om prioriteringen af tredjelande og organisationer, der ikke er tilknyttet Den Europæiske Union Det er Rådets opfattelse, at Europols Styrelsesråd, når det træffer afgørelse i henhold til artikel 3, stk. 1, sammenholdt med artikel 2, stk. 2, i Rådets afgørelse af 27. marts 2000, bør give førsteprioritet til ansøgerlandene, Schengen-samarbejdspartnerne (Island og Norge), Schweiz og Interpol.
Erklæring til Rådets afgørelse om udvidelse af Europols mandat til at omfatte de former for grov international kriminalitet, som er anført i bilaget til Europol-konventionen

(2001/C 362/02)

1. Rådet er enigt om, at når det pålægges Europol at behandle "svig" som en af de former for kriminalitet, der er anført i bilaget til Europol-konventionen, får Europol i forbindelse med skatte- og toldsvig udelukkende kompetence med hensyn til effektivisering og forbedring af samarbejdet mellem medlemsstaternes kompetente organer med ansvar for strafferetshåndhævelsen og ikke i forhold til de myndigheder i medlemsstaterne, der er ansvarlige for at opkræve skatter og toldafgifter.

2. Rådet er enigt om, at inddragelsen af svig blandt de former for kriminalitet, som er anført i bilaget til Europol-konventionen, skal tage hensyn til OLAF's kompetence med hensyn til svig og føre til forhandling af en aftale mellem Europol og Kommissionen.

3. Rådet erklærer, at udtrykket "organiseret tyveri" (på engelsk: "theft", der anvendes i nogle sproglige udgaver af bilaget til Europol-konventionen, også omfatter "organiseret røveri" (på engelsk: "robbery").